
Plaça de l’Església, 1  
08940 Cornellà de Llobregat
Tel. 93 377 02 12 
_

BASES PARTICULARS REGULADORES DE LA CONVOCATÒRIA DE SUBVENCIONES EN CONCURRÈNCIA NO COMPETITIVA PER LA CAMPANYA 2021-2022 DE PROMOCIÓ DEL COMERÇ LOCAL A TRAVÉS DE LA “TARGETA MONEDER COMPRA A CASA” DESTINADA A LES PERSONES FÍSIQUES RESIDENTS A CORNELLÀ DE LLOBREGAT.

ANTECEDENTS

La crisi sanitària ocasionada pel COVID-19 així com la declaració de l’estat d’alarma, mitjançant el Reial Decret 463/2020, de 14 de març, va comportar que durant la seva vigència s’adoptessin  mesures de contenció en molts àmbits, entre ells el  de l’activitat econòmica,  que van ocasionar una disminució de l’activitat comercial al municipi de Cornellà de Llobregat amb el conseqüent impacte econòmic en el comerç local. 

Per pal·liar els seus efectes, per part de l’Ajuntament de Cornellà es va adoptar un Pla de Xoc l’any passat per donar resposta en els sectors més afectats, com el de l’activitat econòmica, per tal mantenir-la en la mesura de les possibilitats que disposa l’administració més propera a la ciutadania, que va ser recolzat per tots els grups municipals

En aquesta línia de treball i davant d’aquestes circumstàncies tan excepcionals en que estava en risc l’economia familiar, es va aprovar el programa d’incentivació a través d’una targeta de pagament per ser utilitzada en exclusiva en comerços de la ciutat que s’adherissin  a la campanya, per la qual,  qualsevol ciutadà o ciutadana de la ciutat podia adquirir-ne una, fent el pagament de 70 Euros, i se li complementaria amb 30 Euros més. 

L’any passat com a prova pilot es va fer una campanya amb les mateixes característiques, que va ser molt ben acollida pels comerciants i mercats de la ciutat  i la resposta de la ciutadania va ser espectacular, i va permetre moure en tota la ciutat la quantia d’un milió d’euros. 

Les dades són molt reveladores, van participar en la campanya 332 establiments, es van  acollir a l’incentiu de l’ajut uns 7.540 ciutadans i ciutadanes. Es van repartir 10.000 targetes. La iniciativa va comportar posar en circulació un total  d’un milió d’euros dins de la ciutat, a prop de 57.800 transaccions. Tot això en el període comprés entre setembre i desembre de 2020. 

Davant d’aquesta experiència que ha donat oxigen al Govern local, es va acordar seguir durant el present exercici i el següent aquesta experiència, aprofitant també els recursos econòmics que es podien obtenir d’altres administracions per incentius a l’activitat econòmica.

En concret, el Consell Metropolità de l’Àrea Metropolitana va aprovar una convocatòria d’ajuts als Ajuntaments per donar suport a la cohesió social, l’economia de proximitat i la coproducció de serveis, denominat “apropAMB”,

L’Ajuntament de Cornellà va participar en diferents línies que contemplava l’esmentada convocatòria, entre elles, el projecte “Targeta Cornellà  Compra a casa” que té com a objectiu principal posar en circulació diners locals per moure l’activitat comercial, amb dos actors, el comerç i la ciutadania, perquè volia seguir impulsant actuacions per revitalitzar el teixit comercial de la nostra ciutat, donant continuïtat a la companya pilot abans esmentada i buscar aliats en el seu finançament.

El projecte presentat inicialment es va haver de desglossar en dos exercicis, el de l’exercici 2021 i  el del 2022, que han estat validats, el de l’exercici 2021 aprovat i l’altre pendent d’inici del termini de presentació. 

La present convocatòria pretén dinamitzar l’activitat comercial i incentivar la despesa de la ciutadania del municipi, a través de la reactivació econòmica del comerç de proximitat, donant un nou impuls a través de la utilització de les noves  tecnologies de pagament.

El comerç de proximitat no només genera activitat econòmica, sinó que també genera vida als barris, relacions entre les persones, per tant estem davant d’una aposta que contribueix a la  cohesió social. 

Per portar a terme la gestió d’aquest projecte l’Ajuntament ha previst comptar amb la col·laboració de la empresa municipal Procornella per la realització d’aquesta campanya de promoció econòmica de la targeta compra a casa, pels exercicis 2021-2022 perquè disposa de l’experiència, mitjans i recursos idonis per la seva gestió i perquè forma part de les seves finalitats.
1.- Objecte de les bases
Les presents bases tenen per objecte regular el procediment i condicions per l’atorgament d’ajuts en règim de concurrència no competitiva per tal fomentar la reactivació econòmica del comerç local mitjançant la campanya “Cornellà compra a casa" a través de la targeta moneder, destinats a les persones físiques residents a la ciutat, les quals hauran de bescanviar als comerços adherits a la campanya, en el marc dels programes d’incentivació econòmica del Pla de mesures per combatre els efectes de la pandèmia.
El valor  de l’ajut serà de 25 euros per  targeta, previ pagament de la targeta moneder per import de 75 Euros, i que estarà a disposició de la ciutadania en l’enllaç www.compracornella.cat. 
Una vegada adquirida la targeta, es podrà fer us de la mateixa a qualsevol dels comerços i serveis adherits a la campanya fins el 31 de desembre de 2022.
2.- Entitat col·laboradora
L’empresa PROCORNELLÀ pot ser considerada entitat col·laboradora de l’Ajuntament de Cornellà de Llobregat, com a societat de capital participada íntegrament per l’Ajuntament de Cornellà de Llobregat, de conformitat amb l’article 12.2  de la Llei 28/2003, de 17 de novembre, General de Subvencions”.
L’empresa municipal Procornellà, actuarà  en nom i per compte de l’òrgan atorgant a tots els efectes relacionats amb aquest ajut s’encarregarà de la gestió dels ajuts, de la distribució dels fons públics de la convocatòria a la ciutadania, la seva gestió econòmica, les relacions amb les entitats financeres i la gestió dels establiments comercials de proximitat que s’adhereixin a la campanya. 
Així mateix seran obligacions de la entitat col·laboradora les recollides en l’article 15 de la Llei 38/2003, de 17 de novembre, General de Subvencions.
L’entitat no tindrà compensació econòmica per la gestió, i es regirà pel conveni de col·laboració específic acordat.
3.- Finançament

Per atendre aquest programa plurianual, es disposarà d’una quantia total de 100.000 Euros per a l’exercici 2021 i de la quantia que s’autoritzi per a la convocatòria de l’exercici 2022,  i que comptarà amb el suport de l’AMB, a través del seu programa Aprop, i serà aplicat a l’aplicació pressupostaria 0776 4301A 4800002 “Targeta moneder Cornellà compra a casa”, pels imports i exercicis següents:

Exercici		Partida				Import
2021				0776 4301A  4800002		100.000€
[bookmark: _Hlk88481130]
4.- Beneficiaris

Seran beneficiaris d’aquest ajuts per la compra en establiments de proximitat de Cornellà adherits a la campanya, les persones empadronades a la ciutat que s’inscriguin en el registre de la plataforma per l’adquisició de la targeta, durant el període establert. 

[bookmark: _Hlk88481862]Només es podrà adquirir un targeta per cada document acreditatiu d’identitat, sense perjudici que si una vegada finalitzat el termini establert de presentació de sol·licituds a 31 de març de 2022, existís romanent a la partida pressupostària corresponent, les persones que compleixin els requisits podran tornar a sol·licitar novament l’ajut, fins a l’esgotament de dita dotació pressupostària.

5.- Requisits

Persones físiques:
· Ser major d’edat
· Estar empadronat al municipi de Cornellà de Llobregat com a resident de Cornellà.
· No estar incurs en cap dels supòsits previstos a l’article 13 de la llei 38/2003, de 17 de novembre, General de Subvencions.

El compliment dels requisits seran declarats en el moment de la sol·licitud de la targeta i podran ser revisats en qualsevol moment.

Els comerços en els que es podrà fer ús les targetes hauran de complir els requisits següents:
· Estar físicament ubicats i inscrits al terme municipal de Cornellà.
· Tenir com a màxim 10 treballadors/res.
· No poder ser o formar part de comerços i entitats que formin part de franquicies, amb seu a nivell nacional i internacional amb la mateixa denominació comercial.
· Estar adherit al projecte “Targeta Cornellà Compra a Casa”. S’haurà de realitzar a partir de l’aprovació del conveni i mitjançant inscripció a la web de l’ajuntament.
· No estar incurs en cap dels supòsits previstos a l’article 13 de la llei 38/2003, de 17 de novembre, General de Subvencions.
· Cada establiment establirà la seva política de canvis o devolucions.
· Els comerços que s’adhereixin s’han de comprometre a posar, en lloc visible, la identificació que li serà lliurada per l’entitat col·laboradora un cop acceptada la seva adhesió i acceptar les normes i condicions de la convocatòria, així com de donar-li l’adequada difusió.  

El compliment dels requisits seran declarats en el moment de l’adhesió al programa i podran ser revisats en qualsevol moment.

6.- Sol·licitud i obtenció de la targeta

[bookmark: _GoBack]La targeta es podrà  demanar  i obtenir a través de la pàgina web www.compracornella.cat en els termes establers a continuació:


- Convocatòria de 2021:  les sol·licituds es realitzaran entre el 29 de novembre al 31 de desembre del 2021 o fins l’esgotament de la partida si es produis abans d’aquesta data .

- Convocatòria de 2022:  les sol·licituds es realitzaran un cop aprovada la convocatòria i fins el 31 de desembre del 2022 o fins l’esgotament de la partida si es produis abans d’aquesta data. 

En cas de romanent de l’exercici 2021, s’acumularà a l’exercici 2022.


7- Forma de pagament

Per a la percepció d’aquest ajut, la persona beneficiària haurà d’adquirir una targeta moneder d’un valor de 75€, a través de la web www.compracornella.cat; en aquest moment es farà efectiu l’import de 25€ de l’ajut incorporant-se al valor de la targeta. 

Les targetes no són bescanviables per diners en efectiu. Un cop adquirides les targetes, no retornarà el seu import, ni per l’Ajuntament, ni per l’entitat col·laboradora, ni pels establiments participants.

En el cas de devolucions de les compres, únicament es podrà realitzar el reemborsament mitjançant vals del comerç.

L’ús de la targeta es podrà fraccionar en vàries compres o serveis en diversos establiments fins a esgotar el seu saldo. 

Les targetes no s’identificaran amb el nom del beneficiari, sinó mitjançant un número identificador del beneficiari administrat per l’entitat col·laboradora, als efectes de poder inutilitzar i donar de baixa la targeta en cas de robatori o pèrdua que haurà de comunicada prèviament a l’entitat col·laboradora, la qual no es farà responsable dels pagaments realitzats amb la targeta, fins que no es comuniqui la pèrdua o robatori.   

8 – Publicació de la subvenció

La base de Dades Nacional de Subvencions operarà com a sistema nacional de publicitat de subvencions. Les administracions públiques remetre un extracte de la convocatòria a la Base de Dades Nacional de Subvencions en compliment en compliment d’allò que disposen els articles 17.3.b), 18 i 20 de la Llei 38/2003, general de subvencions, per a la seva publicació en el BOP i al DOGC.

9 - Compatibilitat amb altres subvencions

Les subvencions seran compatibles, amb les corresponents limitacions respecte a la suma dels imports, amb qualsevol altra concedida per altres administracions o ens públics o privats, Així mateix, les subvencions seran compatibles amb bonificacions i exempcions fiscals.

No obstant això, el seu import no podrà ser d'una quantia que, en concurrència amb altres subvencions, bonificacions o ajuts rebuts d'altres administracions o ens públics o privats, nacionals o internacionals, superi el cost de les despeses suportades pel beneficiari.


10 - Justificació

Els beneficiaris hauran d’haver efectuat les despeses per la totalitat de l’import de la targeta com a màxim el 31 de desembre de 2022. En cas contrari, l’empresa Procornellà realitzarà un càrrec en la targeta de crèdit facilitada pel beneficiari de la part proporcional de l’ajut no consumida. 

11 - Publicitat

L’Ajuntament publicarà les subvencions atorgades, amb indicació de la convocatòria, el programa i el crèdit pressupostari al que s’imputen, així com els beneficiaris, quantitat concedida i finalitat o finalitats de la subvenció, en la Base Nacional de Subvencions, d’acord amb allò disposat als articles 17.3.b), 18 i 20 de la Llei 38/2003, de 17 de novembre, General de Subvencions,  a la Unitat de Transparència de l’Ajuntament de Cornellà als efectes d’allò disposat a la Llei 19/2013, de 9 de desembre, de Transparència, Accés a la Informació i Bon Govern, i la Llei 19/2014, de 29 de desembre, de Transparència, Accés a la Informació i Bon Govern de Catalunya i al web municipal.

12 - Protecció de dades de caràcter personal

De conformitat amb la Llei orgànica 3/2018, de 5 de desembre, de protecció de dades personals i garantia dels drets digitals, i amb el Reglament (UE) 2016/679 del Parlament Europeu i el Consell, de 27 d’abril de 2016, relatiu a la protecció de les persones físiques quant el tractament de dades personals i a la lliure circulació d’aquestes dades pel qual es deroga la Directiva 95/46/CE (Reglament general de protecció de dades) (DOUE 04.05.2016), es posa de manifest que la informació facilitada pels peticionaris d’aquesta subvenció serà tractada de conformitat amb la informació continguda en el registre d’activitats de tractament. Aquestes dades seran tractades amb la finalitat de gestionar i tramitar les convocatòries d’acord amb els principis de seguretat i confidencialitat que la normativa sobre protecció de dades estableix.

Els/les interessats/des podran exercir davant de l’Ajuntament de Cornellà de Llobregat els seus drets d’accés, rectificació, cancel·lació i oposició en relació amb les dades del fitxer mitjançant escrit lliurat al Registre General un cop hagi finalitzat la tramitació completa de la subvenció.

13 – Normativa Aplicable

Seran d'aplicació a aquestes Bases, la Llei 38/2003, de 17 de novembre, General de Subvencions, el Real Decret 887/2006, de 21 de juliol pel qual s’aprova el Reglament de la indicada Llei, en tot allò que no contradigui l’esmentada Llei, les Bases d'execució del Pressupost vigent, així com altres normatives de règim local que siguin d’aplicació.


Regidora de Comerç i Turisme
Nelia Martínez Gallardo



Cornellà de Llobregat, a la data i amb les signatures electròniques que figuren en aquest document. 

